text: X Factor finale i Horsens
  09 marts 2019 kl. 10.42
  Fredag den 12. april kåres vinderen af talent-konkurrencen i Forum Horsens, og Horsens cementerer dermed sin position som et stort underholdnings-mekka.
  
  Det var noget af en nyhed X Factor-værtinden Sofie Linde havde i ærmet under liveudsendelsen fredag aften. 
  - Og så kan jeg fortælle, at årets X Factor final skal afholdes i Forum Horsens, sagde hun midtvejs i programmet.
  Horsens & Friends bliver den lokale medspiller. Dermed udbygges samarbejdet mellem Horsens-vennerne og TV 2 - et samarbejde, der bl.a. har udmøntet sig i fire "Vild med dans"-finaler i Forum Horsens.
  Billetsalget til "X Factor"-finalen begynder fredag 15. marts kl. 10 via Ticketmaster.dk.
  